CELEX: 32018R1504
Language: lv
Date: 2018-10-02 00:00:00
Title: Eiropas Parlamenta un Padomes Regula (ES) 2018/1504 (2018. gada 2. oktobris), ar ko atceļ Regulu (ES) Nr. 256/2014 par Eiropas Savienībā īstenotu energoinfrastruktūras investīciju projektu paziņošanu Komisijai

15.10.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 258/1
               
            
         EIROPAS PARLAMENTA UN PADOMES REGULA (ES) 2018/1504
         (2018. gada 2. oktobris),
         ar ko atceļ Regulu (ES) Nr. 256/2014 par Eiropas Savienībā īstenotu energoinfrastruktūras investīciju projektu paziņošanu Komisijai
         EIROPAS PARLAMENTS UN EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 194. pantu,
         ņemot vērā Eiropas Komisijas priekšlikumu,
         pēc leģislatīvā akta projekta nosūtīšanas valstu parlamentiem,
         ņemot vērā Eiropas Ekonomikas un sociālo lietu komitejas atzinumu (1),
         pēc apspriešanās ar Reģionu komiteju,
         saskaņā ar parasto likumdošanas procedūru (2),
         tā kā:
         
                     (1)
                  
                  
                     Eiropas Parlaments, Padome un Komisija 2016. gada 13. aprīļa Iestāžu nolīgumā par labāku likumdošanas procesu (3) vienojās sadarboties, lai atjauninātu un vienkāršotu Savienības tiesību aktus.
                  
               
                     (2)
                  
                  
                     Lai sakārtotu Savienības tiesību aktus un samazinātu to apjomu, ir nepieciešams konstatēt, kuri tiesību akti ir novecojuši vai vairs neatbilst mērķim. Atceļot šādus tiesību aktus, tiek saglabāta tiesiskā regulējuma pārredzamība, skaidrums un izmantošanas vienkāršums.
                  
               
                     (3)
                  
                  
                     Eiropas Parlamenta un Padomes Regulā (ES) Nr. 256/2014 (4) dalībvalstīm ir noteikta prasība paziņot Komisijai par investīciju projektiem, kam ir sākti būvdarbi vai ekspluatācijas izbeigšanas darbi vai par kuriem ir pieņemts galīgs lēmums par investīcijām.
                  
               
                     (4)
                  
                  
                     Regulā (ES) Nr. 256/2014 noteiktais pienākums ziņot par investīciju projektiem un sniegt ar šādiem paziņojumiem saistītu konkrētu informāciju un datus sākotnēji bija noteikts Padomes Regulā (ES, Euratom) Nr. 617/2010 (5). Tiesa Regulu (ES, Euratom) Nr. 617/2010 (6) atcēla, jo tā bija jāpieņem ar citu juridisko pamatu, tomēr tās ietekme tika saglabāta līdz stājās spēkā Regula (ES) Nr. 256/2014.
                  
               
                     (5)
                  
                  
                     Regulas (ES, Euratom) Nr. 617/2010 mērķis bija sniegt Komisijai datus un informāciju par plānotajām ražošanas, pārvades un glabāšanas jaudas izmaiņām, kā arī par projektiem enerģētikas nozarēs. Tam vajadzēja Komisijai sniegt vispārēju priekšstatu par to, kā Savienībā notiek investīcijas energoinfrastruktūrā.
                  
               
                     (6)
                  
                  
                     Kopš ir noteikti Regulā (ES, Euratom) Nr. 617/2010 un Regulā (ES) Nr. 256/2014 izklāstītie pienākumi, ir iesniegti trīs ziņojumi – 2011., 2013. un 2015. gadā. Turklāt, pēc tam, kad dalībvalstis trīs reizes bija iesniegušas ziņojumus saskaņā ar Regulu (ES) Nr. 256/2014, Komisija pasūtīja veikt ārēju pētījumu. Tādējādi ir pagājis pietiekams laiks un ir gūta pietiekama pieredze, lai Komisija varētu veikt ar faktiem pamatotu kritisku analīzi par to, vai Regula (ES) Nr. 256/2014 ir devusi vēlamos rezultātus.
                  
               
                     (7)
                  
                  
                     Komisija 2016. gadā veica Regulas (ES) Nr. 256/2014 11. pantā paredzēto pārskatīšanu, tostarp apspriežoties ar ieinteresētajām personām par visiem plānošanas un ziņošanas pienākumiem enerģētikas nozarē. Komisija secināja, ka pastāv būtiska pārklāšanās starp Regulā (ES) Nr. 256/2014 paredzētajiem dalībvalstu ziņošanas pienākumiem un dalībvalstu pienākumiem ziņot elektroenerģijas pārvades sistēmu operatoru Eiropas tīklam (ENTSO-E) un gāzes pārvades sistēmu operatoru Eiropas tīklam (ENTSOG). Tāpat tika konstatēts, ka saņemtās informācijas un datu kvalitāte un atbilstība bieži vien ir nepietiekama un ka šāda informācija un dati Komisijai ir kļuvuši pieejami no citiem avotiem, piemēram, pārvades sistēmu operatoru Eiropas tīkliem (ENTSO), tīkla attīstības desmit gadu plāniem (TYNDP), pārvades sistēmas operatoru un komunālo pakalpojumu uzņēmumu gada ziņojumiem un valstu attīstības plāniem. Turklāt tika atzīmēts, ka Komisijai ir tieša piekļuve tirgus datiem caur tās Enerģijas tirgu novērošanas sistēmu (EMOS).
                  
               
                     (8)
                  
                  
                     Tādējādi Regula (ES) Nr. 256/2014 nav devusi gaidītos rezultātus attiecībā uz Komisijas saņemto datu un informācijas daudzumu, kvalitāti un atbilstību.
                  
               
                     (9)
                  
                  
                     Tādēļ Regula (ES) Nr. 256/2014 būtu jāatceļ,
                  
               IR PIEŅĒMUŠI ŠO REGULU.
         
            1. pants
            Regulu (ES) Nr. 256/2014 atceļ.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Strasbūrā, 2018. gada 2. oktobrī
            
               
                  Eiropas Parlamenta vārdā –
               
               
                  priekšsēdētājs
               
               A. TAJANI
            
            
               
                  Padomes vārdā –
               
               
                  priekšsēdētāja
               
               J. BOGNER-STRAUSS
            
         
         
            (1)  OV C 227, 28.6.2018., 103. lpp.
         
            (2)  Eiropas Parlamenta 2018. gada 3. jūlija nostāja (Oficiālajā Vēstnesī vēl nav publicēta) un Padomes 2018. gada 27. septembra lēmums.
         
            (3)  OV L 123, 12.5.2016., 1. lpp.
         
            (4)  Eiropas Parlamenta un Padomes Regula (ES) Nr. 256/2014 (2014. gada 26. februāris) par Eiropas Savienībā īstenotu energoinfrastruktūras investīciju projektu paziņošanu Komisijai, ar ko aizstāj Padomes Regulu (ES, Euratom) Nr. 617/2010 un atceļ Padomes Regulu (EK) Nr. 736/96 (OV L 84, 20.3.2014., 61. lpp.).
         
            (5)  Padomes Regula (ES, Euratom) Nr. 617/2010 (2010. gada 24. jūnijs) par to, kā ziņot Komisijai par enerģētikas infrastruktūras investīciju projektiem Eiropas Savienībā, un ar ko atceļ Regulu (EK) Nr. 736/96 (OV L 180, 15.7.2010., 7. lpp.).
         
            (6)  Tiesas 2012. gada 6. septembra spriedums lietā C-490/10 Parlaments/Padome, ECLI:EU:C:2012:525.